**Ministru kabineta sēdes protokollēmuma projekta „Par Ministru kabineta 2012.gada 20.marta sēdes protokollēmuma (prot.Nr.16 31.§) „Informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu”” 7.punktā dotā uzdevuma atzīšanu par aktualitāti zaudējušu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2012.gada 20.marta sēdes protokollēmuma (prot. Nr.16 31.§) „Informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu”” 7.punkts |
|  2. |  Pašreizējā situācija un problēmas | Saskaņā ar Ministru kabineta 2012.gada 20.marta sēdes protokollēmuma (prot. Nr.16 31.§) „Informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu”” 7.punktu Finanšu ministrijai līdz 2013.gada 15.augustam ir jāizstrādā un jāiesniedz Ministru kabinetā tiesību aktu projekts, kas nosaka kārtību, kādā tiek piešķirts finanšu līdzekļu apjoms privāto tiesību subjektam, kuram ir deleģēts valsts pārvaldes uzdevums – sniegt attiecīgu pakalpojumu (par kuru nosakāma valsts nodeva), ar valsts nodevu administrēšanu un pakalpojuma sniegšanu saistīto izmaksu segšanai. Pēc padziļinātās izvērtēšanas tika secināts, ka šādas kārtības izstrāde nav nepieciešama**,** jo finanšu līdzekļu piešķiršana minētajām personām jau tiek regulēta spēkā esošajos normatīvajos aktos. Jau šobrīd Valsts pārvaldes iekārtas likums (turpmāk - VPIL) reglamentē kārtību, kādā tiek deleģēti valsts pārvaldes uzdevumi privātpersonām. VPIL 41.panta pirmā daļa nosaka, ka publiska persona var deleģēt pārvaldes uzdevumus, kuru izpilde ietilpst šīs publiskās personas vai tās iestādes kompetencē. Vienlaikus VPIL 43.1 panta pirmā daļa nosaka, ka pakalpojumus, veicot valsts pārvaldes uzdevumus, privātpersona sniedz saimnieciskās darbības veidā par atlīdzību, kuru privātpersona izmanto savas darbības nodrošināšanai un attiecīgā valsts pārvaldes uzdevuma veikšanai, ja normatīvajos aktos nodokļu un nodevu jomā nav noteikts citādi. Savukārt Likums par budžetu un finanšu vadību nosaka, ka dotācija ir budžeta līdzekļi, kurus piešķir citiem budžetiem, komersantiem, biedrībām un nodibinājumiem un citām institūcijām normatīvajos aktos noteiktajā kārtībā, lai nodrošinātu valsts vai pašvaldību funkciju izpildi. Tādējādi, privātpersona pildot valsts pārvaldes deleģēto uzdevumu, jau šobrīd var saņemt no valsts budžeta dotāciju kā atlīdzību par tās sniegto pakalpojumu, un dotācijas piešķiršanas process un apmērs ir noslēgtā valsts pārvaldes uzdevuma deleģējuma līguma jautājums. Proti, iestāde, slēdzot līgumu ar privātpersonu par uzdevumu administrēt valsts nodevu, līgumā paredz un atrunā tai atlīdzības kārtību par valsts pārvaldes uzdevuma veikšanu. Līdz ar to nav nepieciešams izstrādāt specifisku kārtību, kas noteiktu piešķirtā finansējuma apjomu privāto tiesību subjektam, jo spēkā esošie normatīvie akti jau nosaka pamatprincipus valsts pārvaldes uzdevumu deleģēšanai un finansējuma paredzēšanai, un deleģējuma līgums ir minēto procesu praktiskais ieviešanas instruments.Tātad valsts pārvaldes uzdevumu deleģēšanas vispārīgo kārtību šobrīd regulē VPIL, savukārt finansējuma piešķiršanas vispārīgos principus regulē Likums par budžetu un finanšu vadību. Konkrēto gadījumu specifiskie īstenošanas nosacījumi, tai skaitā finansējuma piešķiršanas modelis, būtu nosakāmi uzdevuma deleģējuma līgumā, balstoties uz kuru budžeta iestāde sagatavo savu budžeta pieprasījumu (piemēram, paredzot tajā dotāciju komersantam līgumā paredzētajā apmērā). Līdz ar to no finansējuma piešķiršanas procesa viedokļa, jautājums ir sakārtots un papildu ārējo normatīvo aktu izstrāde nav nepieciešama.Ievērojot minēto, Ministru kabineta 2012.gada 20.marta sēdes protokollēmuma (prot. Nr.16 31.§) 7.punktā Finanšu ministrijai dotais uzdevums ir atzīstams par aktualitāti zaudējušu. |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība | Ministru kabineta sēdes protokollēmuma projekts paredz atzīt par aktualitāti zaudējušu Ministru kabineta 2012.gada 20.marta sēdes protokollēmuma (prot. Nr.16 31.§) „Informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu”” 7.punktā doto uzdevumu. |
|  5. |  Projekta izstrādē iesaistītās institūcijas |  Projekts šo jomu neskar |
|  6. |  Iemesli, kādēļ netika nodrošināta sabiedrības līdzdalība |  Projekts šo jomu neskar |
|  7. |  Cita informācija |  Nav |

Anotācijas II, III, IV,V, VI un VII sadaļa – projekts šīs jomas neskar.

Finanšu ministrs A.Vilks

16.01.2013 14:29

580

I.Runča, 67083919

Inguna.Runca@fm.gov.lv